Bygningens fasader ble forandret i 1867 i forbindelse med en ombygning av arkitekt Johan Fredrik Åbom. I dag (2009) er gatefasaden oppdelt i en høy sokkeletasje i rustika, deretter følger to etasjer med kraftig pilasterinndeling, fulgt av fjerde etasje som er utformet som en arkadeetasje. Taketasjen er utformet som en trekantet, midtstilt tympanon med fem vinduer. Pilastrene og sokkeletasjen er i grå farge, feltene mellom vinduene og tympanonen er holdt i en lys gulhvit farge.